
IMITLOMELO:  80

ISIKHATHI:  Ama-iri ama-2½
Iphepheli linamakhasi ali-14
IIYELELISO
	Ukukhethwa kwemibuzo.
	
	
	


	1.
	Iphepheli lineengaba ezintathu, ISIGABA A, B no-C.

ISIGABA A: Iinkondlo
(30)
ISIGABA B: Amanovela
(25)
ISIGABA C: Imidlalo
(25)
	
	


	2.
	Landela imiyalo onikelwe yona ekuthomeni kwesinye nesinye isigaba. 
	
	


	3.
	Phendula IMIBUZO EMIHLANU sele iyoke.  Phendula imibuzo EMITHATHU kusigaba A, MUNYE kusigaba B naMUNYE kusigaba C.
	
	


	4.
	Tlola iinomboro ngendlela ezitlolwe ngayo ephepheni lemibuzo.
	
	


	5. 
	Thoma isigaba esinye nesinye ephepheni elitjha.
	
	


	6.
	Tjhiya umuda owodwa ngemva kwenye nenye ipendulo.
	
	


	7.
	Tlola kuhle kubonakale.
	
	


	ISIGABA A: 
IINKONDLO


	UMBUZO 1


	Phendula imibuzo EMIBILI ngaphasi kombuzo 1.


	Funda ikondlo elandelako bese uphendula imbuzo ongenzasi.


	
	CHRIS HANI – NTULI MS

	
	

	5

10

15

20

25
	Mkhonto we-Afrika, 

Kwaba kuhle ukuba nguwe,

Wazivumela ingoma,

Wazikhalelela:

Ukhalelela i-Afrika.

Bakukhomba ngomuno,

Bakuzuma sasibandana,

Kwabe wena uzilile,

Uzilele umbuso omutjha:

Ongazi umbala ngobuntu

Wazila abangani bakho,

Wazila abazali,

Wazifihla kabanengi,

Ngitjho abalalako

Balalela iSewula Afrika.

Wababona balala,

Wavuthela umoya baphila.

Ngathi, walala ngenaka

LeMoscow kwanga kukwaNdebele,

Watjela kuba zepilo

Wathaka ngeZambia,

Wathaka ngeLesotho,

Kwabatjelwa iRhodesia,

Kwalila i-S.A. emhlophe,

Ililiswa mameva ewahlabako.


	
	

	30
	UHani angazenzisi, 

Asisehlela ikululeko,

Asisehlela ifundo,

Asisehlela ipilo aphile

Ngombono uChris Hani.
	
	


	1.1
	Tsenga ikondlo engehla uveze ummoya imbongi ebe ikiwo ngokuhlathulula 
amagama ewasebenziseleko ukuveza tjhatjhalazi lowo mmoya.
	
	[10]


	
	NOFANA
	
	


	1.2
	Funda ikondlo engenzasi bese uphendula imibuzo elandelako.
	
	


	
	MTHOMBO ONGOMIKO
MAHLANGU KS
	
	


	5

10

15
20
25
30
	Mthombo wefundo ephezulu,

Mthombo wamanzi amnandi,

Mthombo wepilo ehle,

Rholo labanzima,

Mkhanyisi okhanyisela iintjhaba zoke,

Ngiyathokoza Mthombo ongomiko.

Uphakathi kwehlathi, ujame wedwana

Ujame njengekutani,

Usiza abancani nabakhulu

Ubapha ituthuko ekulu.

Ngiyathokoza Mthombo ongomiko.

Ngiyakuhlonipha Mthombo ongomiko.

Ngafika kuwe ngingazilitho,

Ngeza kuwe ngingakaphathilitho.

Ngatheleka ngingasilitho,

Ihloko yami ingabalitho,

Ngiyakuthanda Mthombo ongomiko.

Uyangithabisa Mthombo ongomiko.

ENqabeni neNapo kuhlala amasokana,

ENofanezile neMhtonjeni kuhlala iintombi,

Sibuyaphi isitjhaba sekhethu esingaka?

Sivele kizo zoke iindawo

Sisela amanzi wetuthuko.

Mthombo ongomiko khula uyephezulu,

Mthombo udume eentjhabeni zoke

Angazi ukuthi ngithini.

Ngikubize ngelwandle lefundo,

Ilwandle lefundo ephezulu,

Kufundwa emini nobusuku,

Siyabuswa angekhe ngakukhohlwa, Siyabuswa:

Ngamanzi owangiseza wona,

Emthonjeni ongomiko.               


	
	


	1.2.1
	Tlola bona bukondlo bani obusemudeni wesihlanu wekondlo le bewutjho nokobana buyithinta njani ihlathululo yekondlo le.
	
	(3)


	1.2.2
	Igama “Mthombo” elisetjenziswe yimbongi ekondlweni le ungathi lingathekiswe nani?
	
	(1)


	1.2.3
	Tomula isithombengqondo esimumethwe yindima yesithandathu yekondlo le bewutjho nokobana ngesamhlobobani.
	
	(2)


	1.2.4
	Ngokutjhiwo yikondlo le ungathi imbongi inqophe ukuthini ngomuda othi Ihloko yami inganalitho
	
	(1)


	1.2.5
	Hlathulula ngomuda OWODWA umnqopho wembongi ngokusitlolela ikondlo le. 
	
	(2)


	1.2.6
	Ukuyiphi indawo umthombo okukhulunywa ngawo la?
	
	(1)

	
	                 
	
	[10]


	
	NOFANA
	
	


	1.3
	Funda ikondlo engenzasi bese uphendula imibuzo elandelako.
	
	


	
	ITLAWANA
MTHIMUNYE JM
	
	


	5

10


	Dudlu! Uyangilulubeza Bathabile.

Ungenza ngilile ngingalili.

Iye, isililo sethabo.

Dudlu! Ngiyatjha Bathabile,

Ngitjhiswa ngongabonwak’ umlilo,

Ongitjhis’ ummoya nehliziyo.

Ngikhanukel’ ukukhuluma,

Ngivuleke umlomo ngitjho.

Ngitjho  kwehliziyo.

Ngitjho kommoya.

Yewutjhidele ngakimi

Uling’ itjhudu lilingeke.

Mina ngiphumbutha wena

Wena awungiboni nokungibona
	
	


	1.3.1
	Imbongi ihlathulula ukuthini ngomuda 4 othi Dudlu! Ngiyatjha ngawe Bathabile”?
	
	(2)


	1.3.2
	Dzubhula umuda okhombisa bona isokaneli azange khelimtjele uBathabile bona liyamthanda.
	
	(2)


	1.3.3
	Konje bubizwani ubukondlo obusetjenziswe yimbongi emudeni we-2 ekondlweni le?
	
	(2)


	1.3.4.
	Hlathulula okutjhiwo yikondlo ngomutjho owodwa.
	
	(2)


	1.3.5
	Ngokusebenzisa umuda  2 othi; Ungenza ngilile ngingalili imbongi izwakala ikuwuphi ummoya?
	
	(2)

	
	
	
	[10]


	
	NOFANA
	
	


	1.4
	Funda ikondlo elandelako bese uphendula imibuzo engenzasi.                   
	
	


	
	IINYAWO ZAKHO MNTANTHU
	
	


	5

10
15
20

	Iinyawo zakho mntanthu.

Zigadangel eduze

Inga urhadekile.

Namba nawe mntanthu!

Kude la kuyiwako.

Kude la kuyiwako

Mntwana wekhaya.

Phos iinyawo zakho.

Yintoban ekurhadako kanti?

Kuphehlwa ebilako!

Iinyawo zakho mntanthu,

Zibuthakathaka kwezenwabu.

Usimanje uyananya. 

Ngikutjelile ngoNofundo nefundo.

Yena uyile usithele.

Angez usamfunyana

Iinyawo zakho mntanthu,

Zikhamba kabuthaka

Inga ubanjwe yimbondongwana

Lis ukuzigila ngomung ungekho.

Kude la kuyiwako.

Mntanthu, 

Uthwel amathund uqalile

Yakh iphazimul indlala,

Uzayikhamb ungafiki,

Ufunyane badle ngezinzinyana,

Ulibale yintende nekhande.
	
	

	
	
	
	


	
	1.4.1
Tlola igama elisetjenziswe yimbongi ekondlweni elitjho ukugandeleleka.

	
	(1)


	
	1.4.2
Tomula isitjho esisetjenziswe endimeni yesibili yekondlo le bewunikele nehlathululo yaso.
	
	(2)


	
	1.4.3
Dzubhula umuda owodwa ekondlweni ohlathulula bona umntanabo lembongi akasanalo ithuba lokungazithuthukisa ngokuya esikolweni.
	
	(2)


	
	1.4.4
Tlola umqondo onqotjhwe yimbongi ngokuqathanisa iinyawo zomntwanabo nezenwabu. 

	
	(2)


	
	
Veza umqondo ofihlakelelo wekondlo le ngephuzu elilodwa. 
	
	(1)

	
	
	
	[10]


	
	UMBUZO 2
	
	


	
	Phendula ikondlo EYODWA ngaphasi kwalombuzo
	
	


	2.1
	Funda ikondlo elandelako bese uphendula imibuzo engenzasi.
	
	


	
	UMUHLE LANGA
	
	


	5

10

15
20

	Maye, umuhle langa,

Umuhle sanyanga,

Umuhle sankwekwezi,

Angizukukhohlwa khwezi.

Wangibeka ephasini,

Wangembesa umtlhago,

Ngafika ithabo lamila utjani,

Kwabhodla ikunzi yobuthongo.

Ubuthongo obuncani

Buphikisana nepilo,

Kwalandula ipilo

Itlhoga ukubethela iinkhonkhwana.

Umuhle langa

Uziboleka ngokuthanda;

Uthiya amazibulo, 

Uthiya amathunjana unganambeleko.

Maye, umuhle langa, 

Ukhunjulwa yipilo

Ufuthumele umlilo ungekho.

Iimpande uwisa zoke.

Zoke ziguqa ngedolo kuwe,

Zitjho iimbongo zakho,

Ithemba lokuphepha lingekho,

Zesaba ubuhle bakho langa.
	
	


	2.1.1
	Imbongi ngokusebenzisa imida 2 – 3 ekondlweni engehla, ingabe imbongi ihlathulula ini ngelanga?
	
	(3)


	2.1.2
	Hlathulula bona imbongi beyisebujameni obunjani ngemida 9 – 11.  Sekela ngokutlola amaphuzu amabili. 
	
	(3)


	2.1.3
	Tsenga isakhiwo sekondlo sangaphandle/ ngokuyelela iindima zayo. Tlola amaphuzu ambili asekelweko.
	
	(4)

	
	
	
	[10]


	
	NOFANA


	2.2
	Wangenza Siziba – Mahlangu M.S


	5

10
15
20

	Wangenza siziba,

Phakathi kobusuku lisina, 

Ngavuswa ziinhlungu,

Iinhlungu zokufelwa;

Umbulali siziba,

Iinkulungwana zabantu waziginya,

Nabaseleko baya nomoya ubaraga

Ngomonakho bayamela futhi.

Ungusathana siziba ndina,

Iintjhaba ziphelile ngawe.

Ngawe angisenaanhlobo,

Ngawe angisenabazali,

Ngisele ngimraro,

Wangenza siziba ngenzeka.

Lami lizakufika ungitjele,

Ungitjele zezibukweni,

La kwatjhinga iintjhaba,

Zaya, zaya, zayel’ umyela futhi:

Wangenza siziba ngenzeka.

Koke ngizakukhohlwa,

Iye, alo, ebazalini

Ngizakukhohlwa ngingubani?

Wangenza ngenzeka siziba.
	
	


	2.2.1
	Imbongi ilila ngesiziba bonyana siletha iinhlungu.  Ngiziphi iinhlungwezo.
	
	(2)


	2.2.2
	Imbongi ihlathululani nayithi bayamela futhi?
	
	(2)


	2.2.3
	Ngabe umuda othi; Umbulali siziba uveza njani ukufanelana nesihloko?
	
	(2)


	2.2.4
	Imbongi ikhuluma ngoSathana.  Yini uSathana?
	
	(1)


	2.2.5
	Veza ubukondlo obutholakala emudeni wekhomba. 
	
	(3)

	
	
	
	[10]


	
	IMITLOMELO YESIGA A:
	
	30


	ISIGABA B 

AMANOVELA
	
	


	UMBUZO 3
	
	


	MBALA NGUBABA – PB SKHOSANA
	
	


	3.1
	Funda isiqetjhana esingenzasi bese uphendula imibuzo elandelako.
	
	


	
	Awa angivuki kuhle Jali ngokobana sihlale silinde iimveke , ukube umnono sesiwuphethe ngezandla. 
Cala sinemilandu eminengi njengamadoda ekufuze siyilungisalungise. Manje nasizakugugudlhela imali, ukube nabantwana babulawa yindlala emakhaya akukazokulunga.
	
	


	
	3.1.1
Ngiwuphi umnono okukhulunywa ngawo lo?
	
	(1)


	
	3.1.2
Zingaki iinkomo ezetjiwa nguMavela nabangani bakhe?
	
	(1)


	
	3.1.3
UBongwe wahlahla indlela ekufanele abantabakhe  badle ngayo ilifa ababela lona. 

Begodu abantabakhe ubaphe nendlela ekufanele badle ngayo ilifelo.

Ngabe ilifeli belibafaka boke abantwana bakaBongwe na? Kubayini

utjho njalo.
	
	(3)


	
	3.1.4
USkhosana watlolela UMavela itjhege ngombana imali le beyiyinengi bona uMavela angayiphatha.

VUMA nofana UPHIKE ngokuveza isizathu ESISODWA.
	
	(3)


	
	3.1.5
UMavela itjhege alinikelwa nguSkhosana walibulunga kiyiphi indawo begodu kiliphi ibulungelo lemali?

	
	(2)


	
	3.1.6
Funda isiqetjhana esingenzasi bese uphendula umbuzo olandelako:


Ubaba nangabe bekanesifiso esithileko ngelifa lakhe, bekufuze atjele mina nawe. 

Mina azange angitjele, kanti nawe azange. 

Ngokwesiqetjhana esingehla ungathi uBongwe uvezwa amlingisi onjani? Veza ngephuzu ELILODWA.
	
	(2)


	
	3.1.7
Kunekolelo yokobana ukuthiywa kwebizo lomuntu kukhambelana nezenzo imikhuba kanye nokuziphatha komlingisi. Akhe uveze bona UMavela limlandela njani ibizo lakhe. Sekela ipendulwakho  ngesizathu SINYE.
	
	(2)


	
	3.1.8
UMavela ubiza uDladla banoJanson ngemikhwenende. Kubayini ababiza njalo? Sekela ipendulwakho ngomutjho OWODWA.  
	
	(2)


	
	3.1.9
UMavela uvezwe njengomlingisi otlhagako. Sekela ngokuveza amaphuzu AMABILI  afakazela umtlhago kaMavela.
	
	(4)


	
	3.1.10
Kunekolelo ethi umfelokazi akahlali elangeni. Akhe uhlathulule ngokwephulwa kwekolelo le ngokuqalisa  kumlingisi onguNaMtshweni.
	
	(2)


	
	3.1.11
Hlathulula bona yini eyenza uMavela athuthe eSoshanguve abuyele kwabo ?
	
	(2)


	
	3.1.12
Tlola indawo lapha inovela le yenzeka khona?
	
	(1)

	
	
	
	[25]


	
	NOFANA
	
	


	3.2
	Funda isiqetjhana esingenzasi bese uphendula imibuzo elandelako.
	
	


	
	3.2.1
Umtloli ube nekghono elidluleleko lokuhlanganisa uMavela, uSkhosana noMasango ekwenzeni bona indabakhe ikhule beyiyokufika esitlhorini. 

Veza ukukhalipha komqondo okusetjenziswe mtloli ngokuhlanganisa abalingisaba.
	
	(10)


	
	3.2.2
Mbala ngubaba woke lo, ongibulele ngiphila. Atjho asikhihla isililo uMavela.

Ngokuqalisa ekulumeni engehla le, hlathulula ukufanelana kwesihloko nendaba ngokwayo.
	
	(5)


	
	3.2.3
Ngabe isiphetho senovela ethi Mbala Ngubaba siphetheke ngendlela ebesiyilindele namkha awa? 

Sekela uveze bonyana isiphetho esitloleke kuhle kumele sibe njani?
	
	(5)


	
	3.2.4
Inovela ethi “Mbala Ngubaba” ibonakala idzimelele emasikweni wesintu nekolelweni khulu. Akhe uveze lokhu ngokuqalisa kumlingisi omfelokazi uNaMtshweni.
	
	(5)

	
	
	
	[25]


	
	NOFANA
	
	


	UMBUZO 4
	
	


	INOVELA 
UKholiwe – N Skosana
	
	


	4.1
	Funda nasi isiqetjhana bese uphendula imibuzo elandelako.
“Kholi ngifa nje kungebanga la ... kh Kwase kwanele, yayigade seyililile isimbi. Bafika abonese bawuvala umbhede kaZondani.  Phela lisiko lakhona esibhedlela lokha umuntu nasele akhambile, ubona ngombhede sele uvalwa. Basikima boke. Boke basikima badanile bakhamba bayokuphuma ngomnyango.  UKholiwe yena wasala angakghoni nokusikima bewathathwa ngomunye udorhodere wamusa ngakwenye indlu engenamuntu.

Kuthe amanese awuvalile umbhede bezwa aphefumula uZondani.  Bethukwa baqalana.  Bamdidizelele njalo aphaphame, kubamangaze lokhu.
	
	


	
	4.1.1
Ngubani omunye owangeniswa esibhedlela ngaphandle kukaZondani.
	
	(1)


	
	4.1.2
Kwakuyini unobangela wokuthi loyo muntu angeniswe esibhedlela naye?
	
	(3)


	
	4.1.3
Hlathulula okwenziwa nguZondani esibhedlela okungakavami ukwenzeka?
	
	(3)


	
	4.1.4
Isenzo sakaZondani sokuzilimaza ngesigidi simveza njengomuntu onjani?
	
	(2)


	
	4.1.5
Kubayini iinhlobo zakaZondani zazicabanga bona uZondani noKholiwe babethandana?
	
	(2)


	
	4.1.6
Kwenzekani ngencwadi eyatlolwa nguZondani?
	
	(2)


	
	4.1.7
Ucabanga bonyana kubayini isibhedlela sinesiko lokuvala umbhede lokha umuntu nakahlongakalako?
	
	(4)


	
	4.1.8
Nangathana incwadi kaZondani yakhamba njengokufaneleko, uKholiwe bekangeze adlula ebudisini obungaka obenza bona agcine ngokuzibulala, Uyavuma?  Sekela ipendulwakho ngamaphuzu amabili.
	
	(4)


	
	4.1.9
Hlathulula bona ukuhlongakala kwakaZondani kwaba nesithintela esingangani epilweni yakaKholiwe.
	
	(4)

	
	
	[25]


	NOFANA
	
	


	4.2
	Hlathulula bona abalingisi abalandelako bavezwe bababantu abanjani.
	
	


	
	(a)
UmkaMfundisi.
	
	(5)


	
	(b)
UZondani .
	
	(5)


	
	(c)
UKholiwe.
	
	(5)


	
	(d)
USipho.
	
	(5)


	4.3
	Ingabe yindima yiphi edlalwe balingisi abangehla ukusivezela umlayezo kilendaba.
	
	(5)

	     
	
	
	[25]


	
	IMITLOMELO YESIGABA B:
	
	25


NOFANA

	UMBUZO 5
	
	


	IBHUDANGO LAMI
TG MNGUNI
	
	


	5.1
	Funda isiqetjhana somdlalo wesihloko esingehla bese uphendula 

imibuzo elandelako.
	
	


	
	Botha:
(Ujame phambi kwawo.)  Ngiyathemba bona nirarekile  bonyana


kubayini sinomhlangano orhabako?

Dumako:
Iye kunjalo.

Mabona:
Ngabe sekunalapha kwenzeke khona umonakalo?

Botha
Awa akukho mlingani.  Nginibizele ukuzonazisa ngombiko


orhabako ovela kumphathi wethu.

Jooste:
Umanqophana nani umbiko loyo mlingani?

Botha:
(Udosa umoya.)  Umanqophana nelutjha esilibophe eplasini


kaVenter.

Mbonani:
Lenzeni mlingani?

Dumako:
Kghani sele leqile?

Botha:
Kuthiwa kumele silisuse ephasini.

Jooste:
(Ngokurareka.)  Silisuse njani?  Hlathulula. 

Botha:
(Ngomoya opholileko.)  Batjho siliphambanise nezulu.


	
	


	5.1.1
	UDumako noMabona bezwakala bangakhambisani nokubulawa kweembotjhwa zombanganarha.  Vuma nofana uphike bese usekela ipendulwakho ngamaphuzu amabili.
	
	(3)


	5.1.2
	Hlathulula ngomutjho owodwa bona uMbulawa wasinda njani

ekubulaweni.
	
	(2)


	5.1.3
	Ngaphandle kweembotjhwa ezabulawako zasiwaphi ezinye?
	
	(1)


	5.1.4
	UBotha ubonakala amumuntu onehliziyo embi nonganazwelo ebantwini abanzima.  Tlola izinto ezintathu azenzako ezibufakazi balokho.
	
	(3)


	5.1.5
	Wakhamba njani uMbulawa ukusuka endaweni yesehlakalo ukuya eBotswana.
	
	(2)


	5.1.6
	Wathuthukela kuphi uMbulawa ukusuka kwakhe eBotswana?
	
	(1)


	5.1.7
	Umngani kaMbulawa, uNaidoo, uthi kubayini amapholisa webandlululo ayefuna ukumbulala?
	
	(2)


	5.1.8
	UVenter banoBotha benza liphi iqhinga lokuzama ukubulala uMbulawa  enarheni ye-Angola?
	
	(2)


	5.1.9
	Ngemva kobana uMbulawa sele afikile kwabo, ngikuphi okwenziwako okutjengisa bona abantu bakwaTjhili basadzimele emasikweni.
	
	(2)


	5.1.10
	Ingabe isihloko siyakhambisana nomdlalo lo nofana njani?  Sekela

ipendulwakho ngemida emibili.
	
	(3)


	5.1.11
	Tlola igama lehlangano uMbulawa atholakala aneencwadi zayo.
	
	(1)


	5.1.12
	Nawuyelela indlela uMbulawa enza ngayo, ungathi umtloli umveze

amlingisi onjani?  Tlola amaphuzu amathathu.
	
	(3)

	
	
	
	25


NOFANA

	5.2
	Hlathulula ngesakhiwo somdlalo wesihloko esithi Ibhudango Lami ngaphasi kwemileyo elandelako:
	
	


	
	(a)
Isisusa serarano.
	
	(5)


	
	(b)
Itjharagano.
	
	(5)


	
	(c)
Isiphetho
	
	(5)


	5.2.2
	Ngowakho umbono umdlalo lo ungadlaleka etjhatjhalazini na?  Sekela

ipendulwakho ngokuhlahtulula bewurhumutjhe neendlela abadlali abazokwenza ngayo izinto esiteji.
	
	(10)

	
	
	
	[25]


NOFANA
	UMBUZO 6
	
	


	UMDLALO : UMBANGO KANZUNZA – NOMANALA SM MNGUNI
	
	


	6.1
	Funda isiqetjhana somdlalo esingenzasi bese uphendula imibuzo elandelako.
	
	


	
	Utjhaba:
Kanti uphethe yiphi kwanga ufuna ukukhuluma indaba

ezakususa umlilo kileli lekhethu?

Umbangwa:
Ngiyakubona wena mngani ukuthi uthathela izinto phasi.

Utjhaba:
Ndodekhethu kanti ukhuluma ngani le engingayaziko?

Umbangwa:
(Ahleba.)  Awuboni wena ukuthi ilanga lethu liya nengwe ngemanzini?  Ngizwe iinduna zikhuluma indaba yokuthi  kufanele kubizwe isitjhaba sizokutjelwa ngokomthetho ukuthi ikosi ibuhlungu begodu ayisaboni nemehlweni.  Alo ilanga  lithethe igadango lokuthi linikele loyo ozoyelama unamrhali.


	
	


	6.1.1
	Abalingisi abakhuluma kilesisiqetjhana bahlobana njani nelanga ekukhulunywa ngalo la?  
	
	(1)


	6.1.2
	 Konje kukhulunywa ngelanga lasiphi isitjhaba?
	
	(1)


	6.1.3
	UTjhaba uhlathulula ukuthini nakathi indaba ezakususa umlilo kileli lekhethu elithule kangaka?
	
	(2)


	6.1.4
	UMbangwa uhlathulula ukuthini nakathi ilanga labo liya nengwe emanzini?.
	
	(2)


	6.1.5
	Ngubani loyo owayefanele anikelwe unamrhali?
	
	(1)


	6.1.6
	Hlathulula ngobufitjhani bona kwenzeka njani bona unamrhali agcine athethwe mumuntu owayengakafaneli.
	
	(4)


	6.1.7
	Kusenzeko osihlathulule ngehla ngisiphi osithatha njengesingakholwekiko. 
	
	(2)


	6.1.8
	Konje ikosi yagcina imnikele ini uManala begodu lokho kwakuzomsiza ngani emrarweni anawo lo?
	
	(2)


	6.1.9
	Ngemva kwesehlakalo sokuthathelana unamrhali  ngubani obonakala anamandla ukudlula omunye?  
Hlathulula bona ukususelaphi lokho okutjhoko.   
	
	(3)


	6.1.10
	 Ngisiphi isifundo osithola ngokufunda umdlalo lo?  Sekela ipendulwakho ngokuqalisa ezehlakalweni ezivela encwadini.
	
	(4)


	6.1.11
	Akhe urhumutjhe ngokukholweka nofana ukungakholweki komlando wesitjhaba ovezwa emdlalweni lo ngobufitjhani. 
Tlola amaphuzu amathathu. 
	
	(3)


	
	NOFANA
	
	


	6.2
	Funda nasi isiqetjhana bese uphendula imibuzo elandelako.
	
	


	Umanala:
Utjhaba:

Umbangwa:

	  (Kusebusuku.)  Sesifikile isikhathi sokuthi uNzunza simfundise ukuthi abadlelezeli benziwani.  Ningikarile nasilwa noMthombeni namthatha namphosa kude le wagcina afulathele.  Isitjhaba sikababa siphandlhekile ngokwenziwe nguNzunza.  Namhlanje abantwana bomuntu esikhundleni sokuthi bahlephulelane ihloko yentethe badlana bodwa.  UGedlana uzonitjhwamisa aniqinisele ipi le esiyoyilwa kusasa.  (Kungene imirhwabha etjhatjhwe emsizini).  Dobhani inyama nihlafunye khona nizakuba namandla nesibindi sokuqalana nendlela enameva le.

(Ahlebela uMbangwa.)  Uyezwa mngani ukuthi ibaba kangangani inyama le?

  (Naye ahleba.)  Nawufuna sizibuyiselele kuNzunza begodu ungafuni ukusala emangweni udliwe madlanga uzayokudobha mngani.  Nami ngiyayizwa ibaba kwamambala.
	
	


	6.2.1

	Hlathulula bona abalingisi, uNzunza noManala, umtloli ubasebenzise njani ukuze aphumelele ukusethulela ummongondaba womdlalo lo.  Coca uqalise ezehlakalweni ezisemdlalweni lo.
	
	(10)


	6.2.2
	Hlathulula ngesizinda somdlalo lo ngaphasi kwamaphuzu angenzasi.
(a)
Indawo

(b)
Isikhathi

(c)
Ipilo
	
	(5)

(5)

(5)


	
	IMITLOMELO YE SIGABA C:
	
	[25]


	
	IMITLOMELO IYOKE:
	
	80


� EMBED MSPhotoEd.3 ���





NATIONAL


SENIOR CERTIFICATE





    IGREYIDI 16








ISINDEBELE ILIMI LEKHAYA (HL)


IPHEPHA LESIBILI (P2)





EXEMPLAR 2009








             ISIKHATHI: 2 AMA-IRI








IMEMORANDAMU


                                            


				























1








Ilungelo lokukhuphela lifunjethwe

Phendla

_1236416628.bin

